Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 17/14/5506	Martin, 19.2.2014
EEČ : 2-40-46-2014

U Z N E S E N I E

Trestná vec:	obvinený XXXXX 
Prečin:	Marenie výkonu úradného rozhodnutia podľa § 348 odsek 1 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
potom ako bolo XXXXX  uznesením Okresného súdu XXXXX XXXXX, právoplatným a vykonateľným XXXXX uložené ochranné ústavné psychiatrické liečenie, ktoré vykonával na základe jeho nariadenia              od XXXXX , okres XXXXX dňa XXXXX asi o 10.30h odtiaľ svojvoľne odišiel  do obce XXXXX, kde bol XXXXX políciou vypátraný a predvedený na OO PZ XXXXX - XXXXX a následne toho dňa aj dodaný do XXXXX liečebne v XXXXX , okres XXXXX

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník Obvodného oddelenia PZ XXXXX uznesením  ČVS ORPXXXXX dňa XXXXX podľa § 199 ods. 1 Tr. poriadku  začal trestné stíhanie  a podľa § 206 ods. 1 Tr. poriadku vzniesol obvinenie pre prečin marenia výkonu úradného rozhodnutia podľa § 348 ods. 1 písm. e)  XXXXX XXXXX  na tom skutkovom základe, ako je horeuvedené. 
Obvinený XXXXX  uviedol, že ku skutku po riadnom poučení, ktorému porozumel, vypovedať nebude.
Svedkyňa XXXXX  ku skutku uviedla, že pracuje v XXXXX ako staničná sestra. Dňa XXXXX asi o 10.45 h. jej bolo z vrátnice oznámené, že nejaký muž v čiernej vetrovke preskočil plot XXXXX a bežal smerom do obce XXXXX. Podľa popisu oblečenia a preverení osôb na oddelení bolo zistené, že z oddelenia A 1 chýba XXXXX a to XXXXX. Tento má súdom  nariadenú ústavnú ochrannú XXXXX liečbu. Do XXXXX bol XXXXX opäť privezený RZP o 19.20 h. dňa XXXXX 
V rámci prípravného konania boli do konania pribratí znalci z odboru psychiatria, podľa ktorých  obvinený XXXXX trpí závažným duševným ochorením procesuálneho charakteru, schizofréniou paranoides. V čase trestnej činnosti boli u obvineného rozpoznávacie schopnosti znížené v podstatnej miere, jeho schopnosti ovládacie boli vymiznuté v dôsledku prebiehajúceho duševného ochorenia. Obvinený vzhľadom k duševnému stavu nechápe zmysel trestného konania vo všetkých súvislostiach a dôsledkoch. U obvineného znalci doporučujú pokračovať v ochrannej ústavnej psychiatrickej liečbe. 
Vyšetrovateľ do spisu zabezpečil aj uznesenie Okresného súdu XXXXX        XXXXX XXXXX, právoplatný a vykonateľný XXXXX, ktorým uložil XXXXX, nar. XXXXX, trvale bytom XXXXX prechodne bytom XXXXX XXXXX ochranné ústavné psychiatrické liečenie. Taktiež do spisu zabezpečil nariadenie výkonu ústavného ochranného psychiatrického liečenia     XXXXX, ktorým mu bol nariadený výkon tohto liečenia s určením nástupu podľa oznámenia liečebného ústavu. Podľa správy XXXXX obvinený XXXXX bol prijatý do ich ústavu dňa XXXXX .
Podľa  registra priestupkov XXXXX nebol priestupkovo riešený a taktiež nemá záznam v registri trestov.
Podľa § 23 Trestného  zákona, kto pre duševnú poruchu v čase spáchania činu, inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
V zmysle § 2 ods. 12 Trestného poriadku som vyhodnotila vyššie uvedené dôkazy jednotlivo i v ich súhrnne, pričom som usúdila, že obvinený XXXXX v čase činu nemohol  ovládať svoje konanie a teda konal v stave nepríčetnosti.
Podľa § 215 ods. 1 písm. e) Trestného poriadku prokurátor zastaví trestné stíhanie ak obvinený nebol v čase činu pre nepríčetnosť trestne zodpovedný.
Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka